Rikunarita-ORG/Wikinium huggingface dataset:
# 香港裔加拿大人

| 香港裔加拿大人 |
| --- |
|  |
| 分佈地區 |
| 多倫多與溫哥華同周邊嘅都會區 |
| 香港出世嘅加拿大人 (2021年人口普查) | 213,855 |
| 香港裔加拿大人 (2021年人口普查) | 81,680 |
| 語言 |
| 粵語, 英語, 法語 |
| 宗教信仰 |
| 佛教、民間宗教、基督教、道教 |
| 相關種族 |
| 華裔加拿大人, 臺裔加拿大人 |

**香港裔加拿大人** (英文：Hong Kong Canadians) 係自己或者祖先喺香港出世，而又有加拿大國籍嘅人。喺加拿大，絕大部分嘅香港裔加拿大人都住喺多倫多或者溫哥華嘅都會區，而好多都繼續擁有香港永久居民嘅身份。

香港去加拿大最大規模嘅移民潮係80同90年代，因為1984年中英聯合聲明同埋1997年香港回歸之後對好多香港人引發嘅不安。喺97後亦有唔少移民決定返回香港。

喺香港出世嘅鄒至蕙喺2023年成功當選為多倫多市長，係該市史上首位少數族裔市長。

## 歷史

### 19世紀

首批香港裔加拿大人可以追溯至19世紀初。當香港成為咗殖民地之後，有部分香港人移民至大英帝國其他地方，包括加拿大。

### 20世紀

截至70年代，大部分港裔加拿大人都係由中國大陸嚟加拿大嘅移民，而由香港直接移民嘅只係佔少數。

1984年，中英聯合聲明確定咗雙方對香港未來嘅共識：就係喺1997年7月1日起，俾中華人民共和國以一國兩制嘅方式嚟管治香港，五十年不變。 但係，呢份聲明無助港人對未來嘅擔憂同絕望，導致去英語國家嘅移民急升。其中最受歡迎嘅移民點就係加拿大，成千上萬紛紛搬去多倫多或者溫哥華。根據加拿大國際協會，喺1984年至1997年期間，香港人移民去加拿大嘅人數為335,646。呢批移民潮嘅高峰期係1994年，淨係喺一年內就已經有44,271名香港人移民至加拿大。

喺90年代期間，有部分嘅家庭屬於"太空家庭"，亦即係喺個屋企入面，其中一位父母留喺香港返工，而另一位就帶住小朋友喺加拿大定居。

### 21世紀

自90年代末期，開始出現 "逆向移民潮"，唔少嘅人係因為經濟上未能夠支撐家庭而離開加拿大，導致1996至2011年間嘅港裔加拿大人人數下跌 。

自2010年代起，香港去加拿大嘅移民再次回升，唔少嘅移民都中港矛盾為主要原因之一，亦有唔少嘅係喺90年代期間喺香港返工，跟住之後嚟加拿大退休。除咗復返加拿大嘅移民之外，前往加拿大然後入籍嘅新移民都增加。根據加拿大移民、難民及公民部，加拿大對香港人發簽證嘅數目上升達20%，淨係2020年已經有10,819名申請。

2020年11月12日，加拿大移民處處長 Marco Mendicino 提高咗處理香港人申請移民嘅速度，令更多嘅人能夠快啲喺加拿大定居。2021年2月，加拿大推出一項新嘅工作簽證方案，針對高學歷嘅年輕人。

喺2021年加拿大人口普查，有一班加拿大港人要求加拿大官方承認「香港人」為正式嘅身份選擇，亦同時呼籲其他香港人喺種族來源填「香港人」同埋喺母語寫 "廣東話"。之前嘅人口普查並冇呢個選擇，所以香港人都被列為中國人，但係呢次嘅要求成功，「香港人」正式成為種族來源之一。呢次人口普查共有81,680人視自己為「香港人」， 另有213,855人列出世地方為「香港」。

## 人口統計

根據加拿大駐香港領事館，香港裔嘅加拿大人總共有大約50萬，而2016年嘅人口統計入面只有215,775人列香港為出生地。喺香港出世嘅加拿大人最高峰係1996年，人口普查表示共有241,095人。由1996年至2011年期間， 喺香港出世嘅加拿大人人數不斷下跌，因為唔少選擇返香港生活，但係2011至2016年間嘅人數又回升。

2006年，喺790,035人宣布講其中一種中國方言之中，有300,590表示講廣東話。根據2001年嘅統計，喺講廣東話嘅人之中，有 44% 喺香港出世，27% 喺廣東出世，18% 係加拿大土生土長。而喺廣東出世嘅組別之中，有唔少都係由香港移民。

呢一個社群，以及在港加拿大人，對促進加拿大同香港之間嘅關係非常重要。

### 在港加拿大人

香港係海外加拿大人第二大居住點，僅次於美國。2011年有大約30萬名加拿大人喺香港居住。有部分係原本喺香港移民去加拿大入籍，跟住之後返咗香港住嘅人，不過近年由於國安法對好多人帶嚟嘅恐懼，所以唔少再次返加拿大居住。

加拿大亞太基金會一份2011年嘅報告發現，大部分喺香港住嘅加拿大人住咗只有四五年。仲有就係，近7成都係有家人喺加拿大，近6成都話打算短期內返加拿大。有 46% 仍然覺得加拿大 "有時" 或者 "長期時間" 都係佢哋嘅屋企，亦有 37% 覺得加拿大 "從來唔係" 佢哋嘅屋企。

除咗在港加拿大人之外，港加協會嘅存在亦都反映到加拿大喺香港嘅足跡。例子包括1989年成立嘅加拿大華人聯席會，同埋加拿大大學協會。呢個協會今時今日為超過20間喺香港嘅加拿大大學校友會做代表。

## 名人

### 政界

* 鄒至蕙，多倫多市長（2023年至今），13歲由香港移民加拿大，多倫多首位少數族裔市長。
* 莊文浩，保守黨安大略 Wellington—Halton Hills 選區國會議員（2004年至今），老豆係香港人。
* 趙錦榮，保守黨卑詩省Steveston—Richmond East 選區國會議員（2019年至2021年），17歲由香港移民加拿大。

## 睇埋

* 在港加拿大人
* 加拿大駐港領事館
* 東亞加拿大人
* 加拿大唐人史
* 華裔加拿大人列表

## 參攷

## 睇多啲

* "The Hong Kong influx." *CBC*. 1997. Description page (Archived).
# 海外港人

**海外港人**，又叫做**香港僑民**，係一啲自己或者祖先有香港居留權，但係因爲喺海外已經定居，長時間唔喺香港生活嘅人。佢哋通常被認爲屬於海外嘅華人社區嘅一部分。

由1960年代開始，香港移民潮出現咗幾次，香港有大批居民移民去外國。1984年《中英聯合聲明》簽署之後，同埋1989年八九民運之後，唔少人對香港未來有憂慮，選擇移民外國，移民潮再加劇，一路直到1990年代中期先至見到平息返。

香港人主要移民嘅目的地包括加拿大、美國、澳洲、紐西蘭等英文圈國家。香港人喺溫哥華、多倫多等嘅城市造成咗龐大嘅社區，喺當地嘅華人社群之中舉足輕重。海外港人有唔少都喺當地落地生根，活躍參與主流社會，更加有部份做埋當地嘅重要公職。

海外港人將唔少嘅香港文化帶到海外，例如溫哥華、多倫多、悉尼、同墨爾本嘅飲茶同龍舟文化，都係源於海外香港人而帶過去。

## 睇埋

* 香港人
* 香港移民潮
* 香港回流潮
* 港籍美國人
* 港籍加拿大人
* 港籍澳洲人
* 在臺港人

## 攷

* 《廣東文獻》季刊（第四十九卷 第四期）
* 《也是家鄉：八位紐西蘭華人婦女口述歷史》（葉宋曼瑛著 三聨書店 香港 一九九四年初版）

## 出面網頁

* 重新審視澳洲-紐西蘭嘅華人跨國主義
# 賣豬仔

**賣豬仔**（粵拼：maai6 zyu1 zai2）原本指由中至外嘅苦力買賣，係種奴隸貿易。啲工人雅稱**華工**，俗稱**豬仔**，主要種類有三——去美國或者加拿大嘅**賒單苦力**、去拉丁美洲嘅**契約華工**，同去南洋嘅**豬仔華工**。

## 歷史

「豬仔」招攬自五湖四海，以窮鄉僻壤居多，聚埋喺幾個貿易發達嘅城市道交易。「賣豬仔」檔口嘅集中地，有澳門、香港、廣州、汕頭、廈門同新加坡等。

### 澳門

呢種生意响十九世紀中後期至二十世紀初最蓬勃，澳門係當時嘅遠東交易中心，喺聖安多尼教堂同大三巴牌坊附近，呢種舖頭林立，1866年大概有四十間，1873年有多過三百間，1856至1873年（冇計1861同1867年）間，出口嘅華工唔止十八萬。佢等自稱**招工館**，葡人稱之為「**barracão**」（譯作**巴拉坑**），華人叫**豬仔館**。當時中國窮困潦倒，無數老百姓生活艱難，有好多後生壯丁，俾人販呃或者自願，賣身出埠做苦工。南粵人隨船出海之後嘅第一站落角點，多數係東南亞（故謂之曰**下南洋**），唔少最終去到所謂「新世界」——歐洲列強玩嗮嘅大細殖民地。

### 香港

香港响十九世紀時，一度係世界主要的苦力轉運中心，政府嘅公共工程局就開咗啲打着招工館牌面，外觀似客棧，内籠同監獄無異嘅豬仔館。豬仔館有官辦同民營嘅，去到1906年式微時，都重剩返23間。喺美孚嘅饒宗頤文化館，以前係其中之一，叫「華工屯舍」，乃唯一現存嘅呢類歷史遺跡。响1851至1872年間，由香港運去美國、澳洲同東南亞嘅華工總數有32萬零人。响1861至1872年間，由香港起航嘅苦力船有426艘，英國船最多，其次係美國嘅。航運商人同中介人靠貴價賣船飛嚟弁取暴利，為咗賺到盡，重會超載同剋扣食糧飲水。旅途期間，「乘客」一路圂喺艙底，迫到密厔厔，唔夠飲，食唔足，空氣濁，缺醫乏藥，過着非人生活，死好多人。由1850至1856年，華工出洋死亡率平均係25.2%。同一時期，由香港出發到秘魯、三藩市同古巴嘅苦力船上面，先後有4次嚴重死亡事故，比率由20%至66.66%不等。

## 詞義

簽咗賣身契之後，就會變成**契約工，**收到啲安家費，亦失去自由，俾人用船一批一批噉運走。有文獻記載話，佢等喺長期嘅海上航程之中，會遭到牲口式對待，尤其是喺開餐時——啲人唔一定有碗用，通常主人會用大木兜或者鐵㷛裝啲嘢食出嚟，成班就圍住踎喺道食，形同餵豬，於是就有「賣豬仔」一詞嘞。同時代，呢門生意喺中國沿海多處都有，販運路線唔同。

後來，「賣豬仔」又多咗引申意義——呃人糊里糊塗噉做某件事、出賣自己勞力，同埋出賣其他人。

## 參考
# 基圖利奧華加斯

華加斯
**基圖利奧華加斯**（葡文：**Getúlio Vargas**；1882年4月19號—1954年8月24號）係巴西律師同政治人，巴西南大河州嘅聖博爾亞（São Borja）出世。喺1928年至1930年期間出任南大河州長，亦做過第17同20任巴西總統，先後響1930年到1945年、1951年到1954年在位。

1930年佢作為自由主義者同盟候選人參加總統競選失敗，而喺軍隊「尉官派」支持下發動政變，推翻代表大莊園主同埋大資產階級利益嘅專制政府，11月3號出任臨時政府總統。1934年7月頒布新憲法，第一次規定女人享有選舉權。7月17號當選總統。1937年11月10號，佢以社會「騷亂」為藉口，解散國會，取締包括共產黨同法西斯主義者整體黨嘅一切政黨，確立自己嘅統治地位。又廢除1934年憲法，另訂新憲法，建立被稱為「新國家」（Estado Novo）嘅極權政府。佢對巴西進行過重大嘅政治、社會同經濟改革。1945年3月創立巴西工黨。10月軍人發動政變，佢被迫下台。

1951年，華加斯再次當選總統，繼續推行溫和嘅社會改革同獨立嘅外交政策。1954年8月，國內保守勢力以軍事政變要脅佢無條件辭職。1954年8月24號佢抵受唔住各方要求辭職嘅壓力，喺總統府內以手槍自殺身亡。
# 南島人

南島人分佈圖
**南島人**（**Austronesian peoples**）係指用南島語系嘅各個族群嘅統稱，主要分佈喺印度洋同太平洋嘅島，包括東南亞諸島、密克羅尼西亞、美拉尼西亞同波利尼西亞，西起馬達加斯加，東到復活節島，北起臺灣（臺灣原住民），南到紐西蘭。普遍相信東南沿海係起源地，然後先民藉由臺灣渡海到其他島。
# 布特弗利卡

| 布特弗利卡 |
| --- |
|  |
| 姓名原文 | عبد العزيز بوتفليقة |
| 出生日 | 1937年3月2號  |
| 出生地 | Oujda  |
| 死亡日 | 2021年9月17號  （84歲） |
| 死亡地 | Zéralda  |
| 死因 | 心臟驟停  |
| 國籍 | 阿爾及利亞  |
| 母語 | 阿拉伯文  |
| 識嘅語言 | 阿拉伯文、法文  |
| 信奉 | 伊斯蘭教、蘇菲派  |
| 母校 | University of Algiers 1  |
| 職業 | 政治人、外交官、revolutionary、President of the Republic  |
| 政黨 | National Liberation Front  |
| 配偶 | Amal Triki  |
| 兄弟姊妹 | Said Bouteflika  |
| [改維基數據] |
| * 睇
* 傾
* 改
 |

**布特弗利卡**（1937年3月2號—2021年9月17號），係前阿爾及利亞總統，1999年就任，2019年辭職。

布特弗利卡
# 匯率

幾種唔同嘅通貨；佢哋之間會有若干匯率。
**匯率**（粵拼：wui6 leot2；英文：**exchange rate**）喺經濟學同金融學上定義係指兩種通貨（currency）之間兌換嘅比例。舉個例說明，喺一個時間點，美元同港紙之間嘅匯率係 0.13 兌 1（或者可以講做「大約 7.69 港紙兌 1 美元」），意思係 0.13 個單位嘅美元價值相當於 1 個單位嘅港紙，所以正常嚟講，攞住 100 文港紙去換美元嘅話會換到 13 文美元。

喺廿一世紀，世界各地嘅通貨－包括港紙、人民幣、日圓、美元、同歐羅等等－彼此之間都有持續上落嘅匯率，對世界各地嘅經濟活動以至地區之間嘅交易有深遠影響。

## 因素

匯率可以由好多因素話事：喺外匯市場（forex）當中，世界各地嘅人會一日廿四小時係噉彼此之間買賣各種通貨－最簡單嘅例子可以係啲人預期歐洲經濟會唔掂，歐羅價值會跌，於是就快手賣咗手上啲歐羅佢；因為噉，對每種通貨嘅供應同需求會不繼有唔同幅度嘅上落，而由於匯率反映咗每種通貨嘅價值，所以匯率都會不繼噉有唔同幅度嘅上落。

此外，唔同經濟體嘅政府又會為咗確保自己經濟發展而制定一啲外匯嘅相關政策，左右匯率嘅變動，例如係香港聯繫匯率制度噉，就係一個令港紙同美元之間有固定匯率嘅制度。

* 經濟增長（**+**）：一般認為，如果一個經濟體經濟好景－GDP 持續噉升、失業率低、啲人正常噉使錢，噉嗰個經濟體嘅通貨價值就會升；噉係因為一個經濟體健康，外地人就會肯去嗰度投資，就自然多咗人想要嗰個經濟體隻通貨，需求升價值就會跟住升。
* 通脹（**-**）：一般嚟講，如果一個地區通脹率低，噉嗰個地區嘅通貨價值就會升（用嗰隻通貨會換到更加多嘅外幣），而相對嚟講，如果一個地區通脹率高，噉嗰個地區嘅通貨價值就會跌；噉係因為通脹會影響一隻通貨幾有實際價值－想像一個地區嘅通貨 A；如果 A 地區通脹勁，就表示一個人攞住通貨 A 買到嘅貨品服務嘅量會少咗，而假設第啲通貨嘅通脹情況不變，就表示 A 嘅實際價值（買到幾多貨品服務）相對嚟講低咗。
* 利率（interest rate；**+**）：利率會影響啲人投資嘅意慾－如果一個經濟體利率升，噉即係話啲人喺呢度借錢俾人可以賺到嘅利息就會多咗，（最少喺短期內）好多時會因而吸引外地嘅投資者將自己啲錢攞嚟個經濟體度借錢俾人，多咗人想買個經濟體隻通貨就表示對隻通貨嘅需求升咗，隻通貨嘅價值就會升。值得一提嘅係，利率係一樣中央銀行能夠直接控制嘅嘢，所以成日俾人攞嚟做調控匯率嘅一種手法。
* 經常收支（current account）：經常收支係指一個經濟體同佢啲貿易夥伴之間嘅貿易平衡，反映一個經濟體同貿易夥伴之間喺貨同服務上嘅交流；如果有個經濟體嘅經常收支出現咗赤字，就表示佢喺對外貿易當中使嘅多過賺返嚟嘅，而且要由外地借資本嚟應付呢啲赤字；噉亦都表示，呢個經濟體需要大量外幣（買進口嘢），而且需要嘅量大過佢靠出口賺到嘅，同時佢又實係有向外地供應自己嘅貨幣（買進口嘢），而且呢股供應大過貿易夥伴由佢度買嘢引起嘅需求－個經濟體嘅貨幣供過於求，而佢啲貿易夥伴嘅貨幣供不應求，會令個經濟體嘅貨幣價值下降。

## 睇埋

* 錢
* 通貨
* 外匯
* 套息交易
* 黑色星期三
* 錢幣兌換店

## 參考

* Hinkle, L. E., & Monteil, P. J. (1999). *Exchange rate misalignment: Concepts and measurement for developing countries*. Oxford University Press.
* MacDonald, R., & Taylor, M. P. (1992). Exchange rate economics: a survey. *Staff Papers*, 39(1), 1-57.

## 引咗

## 拎

* Money Magazine.
# 貝魯特

| 貝魯特 بيروت  |
| --- |
|  |
|

|  |  |
| --- | --- |
|  **旗幟** |  **徽章** |

 |
|  |
| 國家 |  黎巴嫩 |
| 政府 |
|  • 阿頭 | Abdallah Darwish  |
| 面積 |
|  • 總計 | 20 平方公里（8 平方英里） |
| 人口（2023） |
|  • 總計 | 2,421,354 |
|  • 密度 | 120,000/平方公里（310,000/平方英里） |
| 郵政號碼 | 1107 |
| 電話字頭 | 01 |
| 網站 | www.beirut.gov.lb |
| 貝魯特嘅地圖 |

貝魯特
**貝魯特**（阿拉伯文：**بيروت**，羅馬化：Bayrūt；英文：**Beirut**）係黎巴嫩首都，2023年人口大概240萬。

## 事件

* 2013年伊朗使館連環自殺式爆炸：2013年11月19號，位於貝魯特嘅伊朗使館外面發生連環自殺式炸彈襲擊，造成包括伊朗文化參贊在內嘅至少23人死亡，170幾人受傷。一個同國際恐怖組織阿蓋達有關聯嘅組織話對爆炸負責。
* 2020年8月4號貝魯特大爆炸，至少207人死，六千人幾傷。

## 氣候

貝魯特屬地中海氣候，夏季炎熱少雨，春秋凍而多雨。

| 貝魯特國際機場氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 27.9 (82.2) | 30.5 (86.9) | 36.6 (97.9) | 39.3 (102.7) | 39.0 (102.2) | 40.0 (104) | 40.4 (104.7) | 39.5 (103.1) | 37.5 (99.5) | 37.0 (98.6) | 33.1 (91.6) | 30.0 (86) | 40.4 (104.7) |
| 平均高温 °C（°F） | 17.4 (63.3) | 17.5 (63.5) | 19.6 (67.3) | 22.6 (72.7) | 25.4 (77.7) | 27.9 (82.2) | 30.0 (86) | 30.7 (87.3) | 29.8 (85.6) | 27.5 (81.5) | 23.2 (73.8) | 19.4 (66.9) | 24.3 (75.7) |
| 每日平均氣温 °C（°F） | 14.0 (57.2) | 14.0 (57.2) | 16.0 (60.8) | 18.7 (65.7) | 21.7 (71.1) | 24.9 (76.8) | 27.1 (80.8) | 27.8 (82) | 26.8 (80.2) | 24.1 (75.4) | 19.5 (67.1) | 15.8 (60.4) | 20.9 (69.6) |
| 平均低温 °C（°F） | 11.2 (52.2) | 11.0 (51.8) | 12.6 (54.7) | 15.2 (59.4) | 18.2 (64.8) | 21.6 (70.9) | 24.0 (75.2) | 24.8 (76.6) | 23.7 (74.7) | 21.0 (69.8) | 16.3 (61.3) | 12.9 (55.2) | 17.7 (63.9) |
| 歷史最低温 °C（°F） | 0.8 (33.4) | 3.0 (37.4) | 0.2 (32.4) | 7.6 (45.7) | 10.0 (50) | 15.0 (59) | 18.0 (64.4) | 19.0 (66.2) | 17.0 (62.6) | 11.1 (52) | 7.0 (44.6) | 4.6 (40.3) | 0.2 (32.4) |
| 平均降水量 mm（英寸） | 154 (6.06) | 127 (5) | 84 (3.31) | 31 (1.22) | 11 (0.43) | 1 (0.04) | 0.3 (0.012) | 0 (0) | 5 (0.2) | 60 (2.36) | 115 (4.53) | 141 (5.55) | 730 (28.74) |
| 平均降雨日數 | 12 | 10 | 8 | 5 | 2 | 2 | 0.04 | 0.1 | 1 | 4 | 7 | 11 | 62 |
| 平均相對濕度（%） | 64 | 64 | 64 | 66 | 70 | 71 | 72 | 71 | 65 | 62 | 60 | 63 | 66 |
| 每月平均日照時數 | 131 | 143 | 191 | 243 | 310 | 348 | 360 | 334 | 288 | 245 | 200 | 147 | 2,940 |
| 出處 #1：Pogodaiklimat.ru |
| 出處 #2：Danish Meteorological Institute (sun 1931–1960)
Source 3: Time and Date (dewpoints, between 1985-2015) |

## 參考
# 唂咕樹

| How to read a taxobox**唂咕** |
| --- |
|  唂咕嘅葉同埋果 |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 錦葵目 Malvales  |
| 科 | 梧桐科 Sterculiaceae  |
| 屬 | 唂咕屬 *Theobroma*  |
| 種 | **唂咕 *T. cacao  |

 |
| 二元學名 |
| Theobroma cacao L. |

**唂咕樹**（注意唂字讀谷，咕字讀古，粵拼：guk1 gu2 syu6；學名：*Theobroma cacao*），中國大陸普通話區同臺灣國語區叫**可可樹**，係梧桐科唂咕屬嘅常綠喬木，原產南美亞馬遜河一帶，而家喺非洲、東南亞同拉丁美洲、中國華南地區、印度同孟加拉地區廣泛種植。

## 樣

植株高4～12m，最高可以去到15米。樹幹比較實淨，樹冠比較密集；樹皮厚兼暗啡色，樹枝啡色帶短嘅軟毛。葉單生，革質，比較闊，似長橢圓形，長7～30cm，闊3～10cm；葉柄短兼有葉枕。花白兼單生，直接生喺枝幹上，花萼粉紅，直徑約1厘米；子房似倒立嘅蛋形，稍微有5條棱。果屬蓇葖果，樣介乎橢圓到長橢圓，長35cm，直徑12cm；果皮厚而粗糙，出面生時綠，熟時轉深黃到紅之間嘅色，乾燥後變啡；入面有20～40粒籽；每年10～12月結果。籽似窄橢圓形，有些少壓扁咗噉，長大概25絲米。

## 適應環境

植株鍾意喺暖而濕嘅氣候同有好多機質嘅緩坡生，唔禁kam1大風，要喺pH值=6～7嘅泥地生。

## 用途

佢係世界主要飲料作物之一。啲人可以通過剔開果肉攞出唂咕豆，經過發酵同煮過之後整成唂咕粉同朱古力。餅粕可以加工成飼料。

## 發現史

早喺哥倫布發現美洲大陸之前，瑪雅人同阿斯達人成日攞嚟整佢做果汁。由於佢啲籽喺嗰時屬奢侈品，所以當地人攞佢做錢。16世紀前半通過中美地峽傳到墨西哥，之後傳到印加而變成飲料用途。16世紀中葉，西班牙王國入侵美洲時識咗呢樣植物，隨後喺16世紀尾喺西班牙開咗全球第一間朱古力廠。植物學名直到18世紀由林奈幫佢改出嚟。

## 相

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| 植株 |
| 植株  |

|  |
| --- |
| 梗 |
| 梗  |

|  |
| --- |
| 綠葉 |
| 綠葉  |

|  |
| --- |
| 紅葉 |
| 紅葉  |

|  |
| --- |
| 花 |
| 花  |

|  |
| --- |
| 果（未熟之前） |
| 果（未熟之前）  |

|  |
| --- |
| 果（準備熟） |
| 果（準備熟）  |

|  |
| --- |
| 果（熟咗之後） |
| 果（熟咗之後）  |

|  |
| --- |
|  |
|   |

|  |
| --- |
| 籽 |
| 籽  |

 |

## 註

## 有關嘅書

* 中国外来植物 第292～293页　　上海科学技术出版社 ISBN 978-7-5478-0780-4/Q·4
* On Food and Cooking : The Sience and Lore of the Kitchen [食物与厨艺：面食、酱料、甜点、饮料]. 大家出版社. 210-03-15. ISBN 978-986-859-792-1

## 連出去

* 巧克力的故事 阿信巧克力農場
* 可可 Theobroma cacao L. 中国植物志
* International Cocoa Organization (ICCO)- cacao daily market prices and charts are available
# 龍蝦

| How to read a taxobox**龍蝦** |
| --- |
|  加州龍蝦 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 節肢動物門 Arthropoda  |
| 亞門(Subphylum): | 甲殼亞門 Crustacea  |
| 綱 | 軟甲綱 Malacostraca  |
| 目 | 十足目 Decapoda  |
| Infraorder: | 無螯下目 Achelata  |
| 科 | **龍蝦科 Palinuridae** Latreille, 1802 |

 |
| 屬 |
| * 岩龍蝦屬 *Jasus*
* 脊龍蝦屬 *Linuparus*
* 真龍蝦屬 *Palinurus*
* 龍蝦屬 *Panulirus*
 |

**龍蝦**（學名：Palinuridae）係甲殼亞門十足目無螯亞目中嘅一個科，佢大概有45個品種。

同龍蝦科最接近嘅係蟬蝦科，兩者同屬無螯下目。屬於龍蝦科嘅屬包括真龍蝦屬、岩龍蝦屬、脊龍蝦屬同龍蝦屬。

龍蝦可以食，係經濟上重要嘅食物資源。龍蝦係巴哈馬最重要嘅出口嘢食。

## 特徵

雖然喺外形上龍蝦同海螯蝦非常類似，兩者都有堅硬嘅盔甲同外骨骼，但實際上呢兩個科嘅動物無親緣關係。兩者嘅最大嘅分別係，龍蝦嘅觸角好長、比較粗而且多刺，而且龍蝦無螯。海螯蝦嘅觸角就細得多，喺佢前三對腳上形成螯，尤其第一對特別大。

## 分佈

龍蝦生活喺溫暖海域度，例如加勒比海、地中海、南非，尤其喺澳洲同亞洲附近嘅海域。佢哋鍾意生活喺岩石同珊瑚礁嘅縫隙之中。

## 習性

龍蝦只喺夜間活動，食物包括蝸牛、貝殼、螃蟹、海膽、殘屍等。有時佢哋會成群結隊喺海底遷徙。佢哋可以通過觸角同外骨骼之間嘅摩擦發出一種尖銳嘅摩擦音，去嚇天敵。

一般龍蝦有群聚嘅習性。最近研究發現健康嘅龍蝦會避開被寄生蟲侵擾嘅龍蝦。

## 海鮮嘢食

就食用價值嚟講，最有意義嘅龍蝦係龍蝦屬中嘅大龍蝦例如中國南海龍蝦（*Palinurus versicolor*）。呢啲龍蝦嘅最長可達30至45厘米（唔計觸角），最重可達5千克。

活龍蝦嘅尾部必須稍微捲起，假如條尾係直嘅嘅話，燒熟咗啲肉就唔好食。一般龍蝦嘅肉比海螯蝦嘅乾，而且營養價值更高，除咗有豐富嘅蛋白質，重含有維他命B12同鋅。燒熟後龍蝦會變紅。

龍蝦肉係美味嘅嘢食，製法係可以白灼、芝士焗，係中國大陸名菜。喺中國大陸南方沿海亦經常用鮮活嘅龍蝦切片後生吃，稱為「刺身」。廣式海鮮有「龍蝦三吃」一講，即龍蝦肉分別生食同熟食，用龍蝦頭同外殼熬粥。大龍蝦嘅價格相當高昂，即使喺沿海城市，售價往往亦達到幾千蚊人民幣。部份廚師喺煮熟龍蝦前用Crustastun電死減少佢痛苦。

除咗大龍蝦之外，用嚟食嘅重有小龍蝦，一般係河鮮，佢重量同體積遠遠細過大龍蝦，價錢亦較平。

## 品種

* 錦繡龍蝦 *Panulirus ornatus* (Fabricius)
* 中國龍蝦 *Panulirus stimpsoni* Holthuis
* 波紋龍蝦 *Panulirus homarus* (Linnaeus)
* 雜色龍蝦 *Panulirus versicolor* (Latreille)
* 日本龍蝦 *Panulirus japonicus* (Von. Siebold)
* 日本脊龍蝦 *Linuparus trigonus*
* 棘刺龍蝦 *Palinurns elephas*
* 眼斑龍蝦 *Panulirus argus*

## 相

* 棘刺龍蝦
(*Palinurus elephas* syn. *P. vulgaris*)
* 日本龍蝦
(*Panulirus japonicus*)
* 雜色龍蝦
(*Panulirus versicolor*)
* 日本龍蝦嘅刺身

## 參考

## 睇埋

* 海螯蝦 - Lobster
# 法國餐

法國餐廳
**法國餐**係指以法國美食同法國飲食文化，佢哋係最有西方世界特色表表者。套文化嚟自法國君主宮廷禮儀，比如路易十四時期，宮廷貧奢極侈風氣，直到法國大革命。

## 有乜食

* 葡萄酒（法文：vin）
* 奶酪（fromage）
* 鵝肝
* 法國蝸牛
* 牛角包（croissant）
* 法式包（baguette）

## 出面網頁

* 法國餐廳不招待細路
# 巴士

早期的摩托巴士。係Netphener 公司（1895）改裝平治貨車變成。
香港九龍巴士平治O305雙層巴士，攝於九鐵（現稱港鐵）上水站，嗰時架車行緊76K線去粉嶺華明邨。
曼徹斯特富豪B5LH混合動力雙層巴士
諾定咸宇通E10單層電動巴士
倫敦嘅德國製平治Citaro G（又叫O530G）掛接巴士
**巴士**（粵拼：baa1 si6\*2）係一種交通工具，係可以載好多人嘅一種大型汽車。除咗司機之外，有時重會有賣車飛嘅人，叫售票員。巴士呢個字音譯自英文 bus，即係 omnibus 嘅簡寫。

巴士有分為公共巴士同私人出租巴士。前者乘客上車畀車錢就可以搭；私用出租車要預約、傾行程，點對點。

私家巴士
## 睇埋

* 巴士迷
# 東西伯利亞海

東西伯利亞海
**東西伯利亞海**（俄文：**Восто́чно-Сиби́рское мо́ре**）係北冰洋嘅海域，東面係弗蘭格爾島同楚科奇海，西面係新西伯利亞群島同拉普捷夫海，南面係俄羅斯西伯利亞嘅東部。

## 喺亞洲位置

|  |
| --- |
| 臺 灣 海 峽白令海恆河白令海峽哥打華里河戈壁沙漠南海挪威海新畿內亞多瑙河東西伯利亞海東海日本海東北 平原立借夫海利拿河馬麻拉海馬來半島湄公河馬爾代夫巴倫支海貝加爾湖峇里波羅的海白海孟加拉灣婆羅洲北冰洋北海伏加河雅魯藏布江庫頁島北威拿河蘇門答臘蘇拉威西斯間地那維亞西奈星加坡島細亞細亞亞丁灣阿剌伯半島阿剌伯海鹹海黑龍江亞速海非洲之角鶯曼羣島阿爾泰山愛琴海耶尼射河阿曼灣鄂河澳洲鄂荷次克海烏拉河烏拉山脈幼發拉底河伊朗高原印度河印度次大陸彥地結卡河北印度洋中南半島日本列島爪哇珠江長江祁連山卡拉海喀喇崑崙裏海琴察加半島高加索加羅蓮 羣島哥羅馬河崑崙聖誕島塔克拉瑪干 沙漠泰國灣北太平洋天山北部灣底格里斯河帝汶青藏高原帕米爾波斯灣比初拉河菲律賓菲律賓海朝鮮半島北海道紅海華北 平原黃河黃海黑海喜馬拉雅山印度大  平原興都古舒臺灣 此格： 去睇 • 討論 • 編輯 • 歷史亞洲主要地理 |
# 1867年憲法法案

**1867年英屬北美法案**（英文：**British North America Act, 1867**）或者**1867年英屬北美法**（法文：**Loi de 1867 sur l’Amérique du Nord britannique**），通常簡稱**英屬北美法案**（英文：**British North America Act**，簡稱 **BNA Act**），係加拿大嘅立國憲法，1867年由英國國會通過；將當時原有嘅加拿大省拆成安大略（原先嘅 ｢上加拿大｣，指加拿大省喺聖羅倫斯河上游嘅部分）同魁北克（原先嘅 ｢下加拿大｣，指下游部分）兩省，再將呢兩個省同諾華斯高沙同紐賓士域省以聯邦形式組成自治領，叫 ｢加拿大自治領｣（Dominion of Canada）。

1982年，根據加拿大憲法法案，呢個法案改咗名，叫**1867年憲法法案**（英文：**Constitution Act, 1867**，法文：**Loi constitutionnelle de 1867**）。

## 出面網頁

* 喺英國嘅官方版本 （英文）
* 喺加拿大嘅官方版本 （英文）
* 喺加拿大嘅官方法文譯本 （法文）

## 參考資料

## 註

## 書目

* 〈I - 加拿大政治體制〉。《理解加拿大政治制度》 (繁體中文)。加拿大廣播公司。2021年12月18號。喺2025年3月24號搵到。
# 國際聯盟

1920–45年，國際聯盟成員國變化
  成員國
  成員國嘅殖民地
  託管地
  非成員國
  非成員國嘅殖民地
**國際聯盟**（**League of Nations**，簡稱**國聯**）係第一次世界大戰後組成嘅國際組織，喺巴黎和會舉行之後嘅1920年成立，宗旨係減少武器數量、平息國際糾紛同埋維持民眾嘅生活水平。

但係，國際聯盟阻止唔到法西斯嘅侵略行為。喺第二次世界大戰後嘅1946年畀聯合國取代而拉柴。
# 戈迪默

| 戈迪默 |
| --- |
|  |
| 姓名原文 | Nadine Gordimer |
| 出生日 | 1923年11月20號  |
| 出生地 | Springs  |
| 死亡日 | 2014年7月13號  （90歲） |
| 死亡地 | 約翰尼斯堡  |
| 國籍 | 南非  |
| 母語 | 英文  |
| 識嘅語言 | 英文  |
| 信奉 | 無神論  |
| 母校 | University of the Witwatersrand  |
| 職業 | 詩人、作家、小說家、playwright、short story writer、scientific editor、prose writer  |
| 風格 | 中篇小說  |
| 僱主 | 哈佛大學  |
| 政黨 | African National Congress  |
| 名作 | The Conservationist、Burger's Daughter、July's People、A Sport of Nature、The Pickup、Get a Life  |
| 配偶 | Reinhold Cassirer、Gerald Gavron  |
| 仔女 | 未知、Hugo Cassirer  |
| 亞爸 | Isidore Gordimer  |
| 亞媽 | Hannah Gordimer  |
| [改維基數據] |
| * 睇
* 傾
* 改
 |

**戈迪默**（**Nadine Gordimer**，1923年11月20號—2014年7月13號）係南非女作家，1991年攞諾貝爾文學獎。
# 哈薩克

| 哈薩克共和國 Қазақстан Республикасы （哈薩克文） Qazaqstan Respublikasy |
| --- |
|
旗

紋章

 |
| **國歌：**《我嘅哈薩克》 *Menıñ Qazaqstanym* Duration: 1分29秒.1:29 |
|  |
| 首都 | 阿斯塔納 ﻿ / ﻿ |
| 最大城市 | 阿拉木圖 ﻿ / ﻿ |
| 官方語言 | 哈薩克文 |
| 第二官方語言 | 俄文 |
| 官方文字 | * 基里爾文字
* 拉丁文字
 |
| 族裔（2020） | * 68.5% 哈薩克人
* 18.9% 俄羅斯人
* 3.3% 烏茲別克人
* 1.5% 維吾爾人
* 1.4% 烏克蘭人
* 1.1% 韃靼人
* 1.0% 德國人
* 4.5% 其他
 |
| 宗教（2020） | * 72.0% 伊斯蘭教
* 23.1% 基督教
* 5% 其他
* 4% 冇
 |
| 政府 | 單一制總統制共和國 |
| 貨幣 | 哈薩克堅戈（₸）（KZT） |
| 時區 | UTC+5 / +6 （西部 / 東部） |
| 行車方向 | 靠右 |
| 電話區號 | +7-6xx、+7-7xx |
| 互聯網頂級域 | * .kz
* .қаз
 |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

 **哈薩克斯坦**（粵拼：haa1 saat3 hak1 si1 taan2）
（**Қазақстан**，又譯**卡扎克斯坦**kaa1 zaat3 hak1 si1 taan2）國號哈薩克斯坦共和國，係中亞一國，首都阿斯塔納。

## 註

## 參考

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈哈薩克共和國 Republic of Kazakhstan - 亞西地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Kazakhstan - United States Department of State" (英文). 美國國務院.
* 哈薩克喺中央情報局《世界概況》嘅資料 （英文）
* 〈カザフスタン共和国 ｜ 外務省〉 (日文)。日本外務省。
* "Kazakhstan - Department of Foreign Affairs and Trade" (英文). 澳洲外交貿易部.
# 狗尾粟

| How to read a taxobox**狗尾粟** |
| --- |
|   |
| **物種分類** |
|

|  |  |
| --- | --- |
| 界 | 植物界 Plantae  |
| 門(Divisio): | 被子植物門 Magnoliophyta  |
| 綱 | 單子葉植物綱 Liliopsida  |
| 目 | 禾本目 Poales  |
| 科 | 禾本科 Poaceae  |
| 屬 | 狗尾草屬 *Setaria*  |
| 種 | **狗尾粟 *S. italica  |

 |
| 二元學名 |
| Setaria italica P. Beauv. |
| 別名 |
| *Panicum italicum* L.
*Chaetochloa italica* (L.) Scribn. |

*Setaria italica*
**狗尾粟**（粵拼：gau2 mei5 suk1；學名：*Setaria italica*），舊時中國就噉叫**粟**或者**稷**，家下北方人又叫佢做**小米**（簡化字：**小米**），係禾本科狗尾草屬嘅一年生草本植物，原產地喺中國。佢係東亞地方常見嘅穀物，有8000年嘅栽培史。

## 習性

佢鍾意比較暖嘅氣候，適應能力都幾犀利下。既禁kam1旱地同爛地，又禁kam1酸碱。

## 分類

狗尾粟可以分成幾類：

* 按成熟時間：早、中、晏三熟
* 按籽粒黏性：糯粟、粳粟

## 用途同營養價值

狗尾粟嘅營養價值都幾犀利下，有9.2~14.7%蛋白質，3.0~4.6%脂肪同維生素。除咗可以食之外，重可以整成酒同飴糖。

### 藥用價值

## 有關嘅書

* 中国少年儿童百科全书 自然·环境 第395页　浙江教育出版社 ISBN 7-5338-1946-2/G·1942

## 連出去

* 粟 Su 藥用植物圖像資料庫 (香港浸會大學中醫藥學院) （繁體中文）（英文）